ตลาดหุ้นเอเชียปรับตัวลงเช้านี้ จากคาดการณ์เฟดขึ้นดอกเบี้ยปีนี้
ตลาดหุ้นเอเชียปรับตัวลงเช้านี้ จากคาดการณ์เฟดขึ้นดอกเบี้ยปีนี้
14 พ.ย. 2559

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ท่ามกลางกระแสคาดการณ์ว่าธนาคารกลางสหรัฐ (เฟด) จะปรับขึ้นอัตราดอกเบี้ยในปีนี้ หลังนายสแตนลีย์ ฟิสเชอร์ รองประธานเฟด แสดงความคิดเห็นหนุนการขึ้นดอกเบี้ย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 17,467.49 จุด เพิ่มขึ้น 92.70 จุด, ดัชนี SSE Composite ตลาดหุ้นจีนเปิดวันนี้ที่ 3,187.71 จุด ลดลง 8.33 จุด, ดัชนี HSI ตลาดหุ้นฮ่องกงเปิดวันนี้ที่ 22,344.23 จุด ลดลง 186.86 จุด, ดัชนี TAIEX ตลาดหุ้นไต้หวันเปิดวันนี้ที่ 8,955.27 จุด ลดลง 2.49 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,982.93 จุด ลดลง 1.50 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,807.34 จุด ลดลง 7.26 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,628.43 จุด ลดลง 5.76 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 6,939.31 จุด ลดลง 35.78 จุด
ทั้งนี้ นายฟิสเชอร์คาดว่า เฟดจะปรับขึ้นอัตราดอกเบี้ยอย่างค่อยเป็นค่อยไป ขณะที่ใกล้บรรลุภารกิจ 2 ประการของเฟด ได้แก่ การผลักดันให้อัตราเงินเฟ้อในระยะยาวกลับสู่ระดับเป้าหมายที่ 2% รวมทั้งการจ้างงานในระดับสูงสุด นายฟิสเชอร์ยังกล่าวว่า เขามีความเชื่อมั่นว่าผลกระทบจากการปรับขึ้นอัตราดอกเบี้ยสหรัฐต่อประเทศต่างๆจะสามารถจัดการได้ ขณะที่เศรษฐกิจที่แข็งแกร่งของสหรัฐจะเป็นปัจจัยหนุนเศรษฐกิจต่างประเทศ